Õigupoolest pole piibellik lähenemine põhjendatud, sest 1994ndal, kui Viikberg Tallinna 56. keskkooli lõpetas, ei olnud usuõpetust kooliprogrammi veel lisatud. Suvi saabus sellest hoolimata. Viikberg oli paar kuud Ehitusmaailmas transporditööliseks, kuid leidis, et käte jõul teenitav palk on oluliselt valusam kui peaga teenitav. Järgnevalt töötas tulevane investeerimisstaar Hoiupanga tellerina, aga varsti ei meeldinud talle (palk 1400 krooni) ka seal. Väga nüri oli. Ma olen rutiinis üldse jube vilets. Mulle meeldib rohkem hurraaga peale minna.